b"\n_START_ARTICLE_\nJohn Grenfell Maxwell\n_START_SECTION_\nJoventut\n_START_PARAGRAPH_\nMaxwell va n\xc3\xa9ixer a Aigburth, Liverpool, l'11 de juliol de 1859, en una fam\xc3\xadlia d'origen escoc\xc3\xa8s i protestant. Va assistir al Cheltenham College, i despr\xc3\xa9s va estudiar al Royal Military College de Sandhurst, des del 1878, essent assignat l'any seg\xc3\xbcent al 42\xc3\xa8 d'infanteria (Royal Highlanders).\n_START_SECTION_\nEgipte\n_START_PARAGRAPH_\nEl 1882 Maxwell va formar part del cos expedicionari de Garnet Wolseley a Egipte, on va ascendir fins al grau de capit\xc3\xa0 i va servir amb la famosa Black Watch durant la Guerra angloeg\xc3\xadpcia. Per la seva acci\xc3\xb3 a l'entrar a les fortaleses rebels de Tel-El-Kabir, va rebre la seva primera condecoraci\xc3\xb3, la medalla i l'estrella de Khedive. Va ser esmentat als despatxos per primera vegada com a provost assistent i comandant de camp durant la seva campanya en el marc de l'expedici\xc3\xb3 pel Nil de 1884 i 1885. Va desenvolupar un paper molt actiu amb les forces frontereres eg\xc3\xadpcies i va rebre l'Orde del Servei Distingit per l'enfrontament de Giniss, essent present tamb\xc3\xa9 a la batalla de Bemazaih de 1888, on va ascendir a tinent coronel. Va participar en la batalla d'Omdurman, on va liderar la segona brigada. Personalment va liderar la marxa cap al palau del califa Abdullahi. El 1897 va ser nomenat governador de N\xc3\xbabia, i el 1898 va passar a ser el governador d'Omdurman."